# ZÁPISNICA

**zo zasadnutia Obecného zastupiteľstva v obci Stránske**

**konaného dňa 30. 10. 2017**

P r í t o m n í : Podľa prezenčnej listiny

Neprítomní: Gabčíková Zuzana

Overovatelia: Fašánok Miroslav

 Knapec Samuel

1. **Otvorenie zasadnutia.**
2. **Schválenie Územného plánu obce.**
3. **Rôzne.**

*K bodu č. 1*

*Otvorenie zasadnutia.*

Zasadnutie otvoril starosta obce, privítal prítomných poslancov a konštatoval, že zasadnutie je uznášania schopné. Za overovateľov boli navrhnutý: Fašánok Miroslav a Knapec Samuel.

Hlasovanie: za - 6 (Čanecký M., Ing. Ďurian T., Čišecký S., Fašánok M. Fašánok Ľ., Knapec S.)

 proti - 0

 zdržal sa - 0

**Uznesenie č. 56/2017**

**OZ berie na vedomie otvorenie zasadnutia OZ a schvaľuje overovateľov zápisnice.**

*K bodu č. 2*

*Schválenie Územného plánu obce.*

 K tomuto bodu bola otvorená diskusia. Všetci poslanci OZ dostali písomné podklady vopred, mohli sa s ním oboznámiť.

 Starosta predložil v písomnej a grafickej forme čistopis návrhu ÚPN obce. Prítomní poslanci konštatovali, že proces prebehol v zákonných medziach a sú oboznámení s celým procesom. Nie všetky pripomienky v rámci procesu boli akceptované, ale sú v dôvodovej správe zohľadnené, prečo sa tak nestalo.

 V diskusii vystúpil p. Fašánok Miroslav a dopredu avizoval svoj nesúhlas a to, že nebola akceptovaná možnosť dať do výhľadu prepojenie cesty za Dielom od kríža smerom do Rajeckých Teplíc, ul. Zátočná. Starosta predložil návrh uznesenia, následne sa pristúpilo k hlasovaniu a bolo prijaté nasledovné uznesenie.

**Uznesenie č. 57/2017**

## Konštatuje že

## Návrh Územného plánu obce Stránske / ÚPN-O Stránske / bol po dobu 30 dní zverejnený spôsobom v mieste obvyklým a prerokovaný s dotknutými orgánmi štátnej správy, samosprávy, právnickými a fyzickými osobami v súlade s ustanoveniami § 22 Stavebného zákona

* 1. Akceptované pripomienky dotknutých orgánov štátnej správy, samosprávy, právnických a fyzických osôb sú zapracované vo výslednom Návrhu ÚPN-OStránske, resp. bude sa k nim prihliadať v rámci spracovania následnej projektovej dokumentácie a pred realizáciou zámerov
	2. Fyzickým osobám, ktorých požiadavky nemohli byť zohľadnené, boli dôvody neakceptovania ich pripomienok oznámené písomne, v súlade s ustanovením § 22, ods. 7) stavebného zákona
	3. Okresný úrad Žilina, Odbor výstavby a bytovej politiky, Oddelenie územného plánovania preskúmal Návrh Územného plánu obce Stránske a vydal k nemu súhlasné stanovisko podľa § 25 stavebného zákona pod č. OÚ-ZA-OVBP1-2017/041958/HRI zo dňa 18.10.2017

### **Súhlasí**

* 1. S Vyhodnotením pripomienok dotknutých orgánov štátnej správy, samosprávy a právnických osôb k Návrhu ÚPN-O Stránske
	2. S Vyhodnotením pripomienok fyzických a právnických osôb k Návrhu ÚPN-O Stránske

### **Schvaľuje**

1. Územný plán obce Stránske v súlade s ustanovením § 26 ods. 3) Stavebného zákona
2. VZN Obce Stránske o záväznej časti Územného plánu Obce Stránske v súlade s ustanovením § 27 ods. 3) Stavebného zákona

**Hlasovanie:**

**celkový počet poslancov - 7**

**účasť na OZ - 6**

**za - 5 (Čanecký M., Ing. Ďurian T., Čišecký S., Fašánok Ľ., Knapec S.)**

**proti - 1 ( Fašánok M.)**

**zdržal sa - 0**

Stránske dňa: 30.10.2017

Zapísala: Majerčíková Viera ..............................................

Overovatelia: Fašánok Miroslav ..............................................

 Knapec Samuel ..............................................